钦定古今图书集成/明伦汇编/氏族典/第282卷 > 汪一中
## 钦定古今图书集成/明伦汇编/氏族典/第282卷 > 汪一中

按《明外史汪一中传》：“一中，字正叔，歙人。嘉靖二十三
年进士。由开封府推官累迁江西副使。四十年，邻境
贼入寇，薄泰和，巡检刘芳力战死。一中率诸将吏祭，
遂誓师列阵。贼至，左右军皆溃，贼悉赴中军，中军溃，
一中跃马当锋，杀三人，脰胁中枪二，臂中刃三，与指
挥王应鹏、千户唐鼎皆死之，谥忠愍。妻程，不食死。”